Importálás Microsoft Outlookból.
Andre Klapper
ak-47@gmx.net
Novell, Inc
Lukács Bence
lukacs.bence1 at gmail dot com 2011.
Kelemen Gábor
kelemeng at gnome dot hu 2011, 2012, 2013, 2015, 2017, 2018.
Nagy Zoltán
dzodzie at gmail dot com 2011.
Úr Balázs
ur.balazs at fsf dot hu 2014, 2019.

# Outlook

Ezek a lépések helyileg tárolt adatokra, például POP postafiókokra vonatkoznak. Távoli adatok (például IMAP) esetén ez nem szükséges, mivel az adatok még mindig a kiszolgálón vannak, és nincs szükség a saját kezűleg történő átvitelükre. Ilyen esetben csak állítsa be a megfelelő fiókot az Evolutionben, és az adatok letöltésre kerülnek.

# Előfeltételek Windows alatt

Első lépésként a Microsoft Windows használata során készítse elő üzeneteit importálásra:

Keresse meg az Outlook fájljait (ezek általában .pst vagy .ost kiterjesztésűek):

| Windows 7, Windows Vista | Windows XP
Outlook 2010 | C:\Users\felhasználónév\Dokumentumok\Outlook Fájlok | C:\Documents and Settings\felhasználónév\Dokumentumok\Outlook Fájlok
Outlook 2007 és korábbi | C:\Users\felhasználónév\AppData\Local\Microsoft\Outlook | C:\Documents and Settings\felhasználónév\AppData\Local\Microsoft\Outlook

(A „felhasználónév” helyett saját felhasználónevét használja.)

Másolja az Outlook fájlokat arra a rendszerre vagy partícióra, amelyen az Evolution telepítve van.

Mivel a Windows merevlemeze valószínűleg NTFS formátumú, egyes Linux rendszerek nem képesek azt további szoftverek nélkül olvasni. Egyszerűbb lehet a levélmappákat USB-meghajtóra vagy CD-re másolni.

# Importálás az Evolutionbe

Az utolsó lépéstől függően csatlakoztassa az adatokat tartalmazó lemezt vagy USB-meghajtót, és várjon amíg a fájlkezelő ablaka megnyílik, vagy csatolja a Windows rendszert tartalmazó meghajtóját.

Másolja át az összes levélfájlt a saját mappájába, vagy más kényelmesen elérhető helyre.

Indítsa el az Evolutiont.

Elhagyható: válassza a Fájl Új Levélmappa menüpontot a kívánt mappák létrehozásához.

Válassza a Fájl Importálás menüpontot.

Az Importáló típusa lapon válassza az Egyetlen fájl importálása menüpontot.

Válassza ki az importálni kívánt Outlook (.pst) fájlt.

A fájl típusa automatikusan meghatározásra kerül.

If the option to import Outlook personal folders (.pst files) is not available under File Import Import single file File type, your distribution might have not enabled this functionality in Evolution. Please ask in a support forum of your distribution.

Válassza ki az importált adatok célját (például a mappát az Evolutionben).

Ismételje az importálási lépéseket, amíg nem importálta az összes adatát.