Mappák használata levelei rendszerezésére.
Andre Klapper
ak-47@gmx.net
April Gonzales
loonycookie@gmail.com
Novell, Inc
Lukács Bence
lukacs.bence1 at gmail dot com 2011.
Kelemen Gábor
kelemeng at gnome dot hu 2011, 2012, 2013, 2015, 2017, 2018.
Nagy Zoltán
dzodzie at gmail dot com 2011.
Úr Balázs
ur.balazs at fsf dot hu 2014, 2019.

# Mappák használata

Az Evolution a legtöbb levelezőrendszerhez hasonlóan mappákat használ az e-mailek tárolására. Kezdetben néhány levélmappája van, például Beérkezett üzenetek, Postázandó és Piszkozatok. Szükség esetén további mappákat is létrehozhat.

# Mappa létrehozása

Mappa létrehozásához:

Válassza a Mappák menü Új menüpontját. Ezen kívül a mappalistában bárhol a jobb egérgombbal kattintva és az Új mappa menüpontot kiválasztva is létrehozhat új mappát.

Adja meg a mappa nevét és helyét.

Nyomja meg a Létrehozás gombot.

Az új mappa megjelenik a mappanézetben. Ezután üzeneteket mozgathat a mappába.

A Beérkezett üzenetek mappa a legtöbb IMAP-kiszolgálón nem tartalmazhat egyidejűleg üzeneteket és almappákat is. Az IMAP levélkiszolgálón további mappák létrehozásakor ügyeljen arra, hogy a mappákat az IMAP-fiók gyökerében és ne a Beérkezett üzenetek mappában hozza létre. Az almappák létrehozása a Beérkezett üzenetek mappában megakadályozhatja a már ott lévő üzenetek elolvasását. Ha ez bekövetkezik, akkor helyezze át a mappákat az IMAP-fiók gyökerébe.

# Üzenetek áthelyezése mappákba

Az üzeneteket a következő módszerek bármelyikének használatával helyezheti át mappákba:

Fogja meg és ejtse az üzeneteket a mappába.

Kattintson a jobb egérgombbal a levélre, majd válassza az Áthelyezés mappába menüpontot.

Válasszon ki egy levelet, és nyomja meg a Shift Ctrl V kombinációt.

Válasszon ki egy levelet, majd az Üzenet Áthelyezés mappába menüpontot.

A másolás lépései hasonlók.

A fájlok áthelyezése automatikusan is elvégezhető szűrők létrehozásával.