Treballeu amb el correu mentre no esteu connectat a la xarxa.
Andre Klapper
ak-47@gmx.net
Novell, Inc
Jordi Mas i Hernàndez
jmas@softcatala.org 2014, 2019, 2020
Jaume Jorba
jaume.jorba@gmail.com 2018, 2019
Miquel-Àngel Burgos i Fradeja
miquel.angel.burgos@gmail.com 2020

# Treballar fora de línia

Evolution pot mantenir una còpia local de carpetes ubicades en sistemes de correu remot com IMAP o Exchange, per permetre-vos llegir missatges.

El mode fora de línia forçat d'Evolution només es refereix al correu i no s'aplica als contactes i als calendaris.

El correu POP descarrega tots els missatges al vostre sistema local, però per als comptes remots generalment només es descarreguen els encapçalaments. La resta, com ara el cos d'un missatge, només es baixarà quan vulgueu llegir el missatge. Abans de forçar Evolution a treballar fora de línia, Evolution descarrega els missatges no llegits de les carpetes que heu triat per emmagatzemar.

# Paràmetres del compte

Les opcions de recepció dels comptes remots permeten sincronitzar correu remot localment a totes les carpetes, la qual cosa s'aplica a totes les carpetes del compte.

Per a evitar descarregar grans quantitats de dades, també podeu desactivar la sincronització de missatges anteriors a un cert període.

# Marcar les carpetes per a l'ús fora de línia

Si no teniu habilitada l'opció Sincronitza localment el correu remot en totes les carpetes del compte, podeu sincronitzar carpetes individuals.

Per marcar una carpeta de correu per a utilitzar fora de línia,

Feu clic amb el botó dret del ratolí sobre la carpeta, aleshores cliqueu Propietats.

Feu clic a Copieu el contingut de la carpeta localment per al seu funcionament fora de línia.

# Sincronització de missatges per a ús fora de línia

L'estat de la vostra connexió es mostra mitjançant una icona a la barra d'estat de la finestra principal. Quan esteu connectat, es mostren dos cables connectats. Quan forceu el mode fora de línia fent clic a la icona o a través de Fitxer Treballa fora de línia, els cables es separen. Us podeu desconnectar immediatament o sincronitzar les carpetes remotes amb la vostra còpia local abans de desconnectar-vos.

Per sincronitzar les carpetes sense desconnectar immediatament, seleccioneu Fitxer Descarrega els missatges per a ús fora de línia.

# Gestió automàtica de l'estat de la xarxa

Evolution entén automàticament l'estat de xarxa i actua en conseqüència. Per exemple, Evolution canvia a mode fora de línia quan la xarxa cau, i s'activa automàticament quan la xarxa torna a funcionar.