Andre Klapper
ak-47@gmx.net
Novell, Inc
Utilitzeu llibretes d'adreces compartides en una xarxa local.
Jordi Mas i Hernàndez
jmas@softcatala.org 2014, 2019, 2020
Jaume Jorba
jaume.jorba@gmail.com 2018, 2019
Miquel-Àngel Burgos i Fradeja
miquel.angel.burgos@gmail.com 2020

# Afegir l'accés LDAP

El protocol LDAP es va crear per permetre als usuaris d'una xarxa compartir informació de contacte mitjançant l'accés a un directori central. LDAP permet a una empresa mantenir un conjunt d'informació de contacte compartida. Moltes empreses mantenen una llibreta d'adreces LDAP comuna per a tots els seus empleats o contactes dels clients.

# Afegir una llibreta d'adreces LDAP

Feu clic a Fitxer Nou Llibreta d'Adreces.

A la pestanya General, seleccioneu el tipus A Servidors LDAP.

Introduïu el nom que preferiu.

Introduïu l'adreça del servidor, el número de port (el número predeterminat és 389) i si voleu connectar-vos de manera segura.

Definiu el mètode d'inici de sessió i el vostre nom d'usuari.

Feu clic a Aplica.

A la pestanya Detalls pot definir la configuració següent:

Base de cerca: la base de cerca és el punt de partida d'una cerca a directoris. Poseu-vos en contacte amb l'administrador del sistema per obtenir informació sobre la configuració correcta.

Àmbit de cerca: l'abast de cerca és l'abast d'una determinada cerca.

Les següents opcions estan disponibles:

Un nivell: cerca la base de cerca i un nivell a sota.

Sub: cerca la base de cerca i totes les entrades de sota.

Filtre de cerca: el filtre de cerca es pot establir per a totes les consultes LDAP. Per exemple:

`ObjectClass=*`: Llista tots els objectes del servidor.

`ObjectClass=User`: Llista només els usuaris.

`Filtre (|(ObjectClass=User)(ObjectClass=groupOfNames))`: Recupera els objectes de l'usuari i la llista de contactes.

`(&(mail=*)(ObjectClass=*))`: Llista els objectes associats a les adreces de correu electrònic.

Temps d'espera (minuts): El temps màxim que Evolution intenta descarregar dades del servidor abans d'abandonar.

Límit de descàrrega: el nombre màxim de resultats per a una cerca determinada. La majoria dels servidors refusen enviar més de 500 contactes, però podeu configurar un número més baix si voleu fer més ràpides les descàrregues en cerques molt àmplies.

Si no esteu segurs sobre algunes de les opcions de configuració, pregunteu a l'administrador del vostre sistema.

# Diferències a les llibretes d'adreces locals

Les llibretes d'adreces LDAP funcionen com a llibretes d'adreces locals a l'ordinador, amb les següents excepcions:

Les carpetes en xarxa només estan disponibles quan s'està connectat a la xarxa. Si utilitzeu un ordinador portàtil o teniu una connexió de mòdem, podeu copiar o emmagatzemar a la memòria cau alguns dels directoris de la xarxa. Ho podeu fer arrossegant i deixant anar els contactes desitjats a les llibretes d'adreces locals.

També podeu marcar una carpeta en xarxa per a l'ús fora de línia. Per marcar la carpeta, feu clic amb el botó dret a la carpeta, feu clic a Propietats i seleccioneu Copia el contingut de la carpeta localment per al seu ús fora de línia.

Per prevenir l'excés de tràfic a la xarxa, Evolution normalment no carrega dades del servidor LDAP quan s'obre.

Segons la configuració del vostre servidor, és possible que no pugueu editar tots els camps d'un contacte emmagatzemat en un servidor LDAP. Alguns servidors prohibeixen alguns o tots els canvis, i altres n'autoritzen un subconjunt més petit del que Evolution permet. Consulteu amb l'administrador del sistema si necessiteu configuracions diferents.